میم کوین

یک میم کوین (Meme Coin)، که بعضی اوقات به صورت Memecoin نیز نوشته می‌ شود، یک ارز دیجیتال است که از یک میم انترنتی نشأت گرفته یا دارای ویژگی طنزآمیز است.

میم کوین (چېmemecoin  هم لیکل کیږي) یو کریپټو اسعار ده، چې یا د انټرنیټی میم (meme) څخه سرچینه اخیستې، یا یوه طنزیه ځانګړنه لري.

"میم کوین" اصطلاح کله ناکله د "Shitcoin" سره په متبادله توګه کارول کیږي، چې معمولاً د کریپټو اسعارو ته اشاره کوي چې لږ یا هیڅ ارزښت، اعتبار، یا کاروونه نه لري. دا اصطلاح د کریپټو بازار د ټولې محتوا پر ضد انتقادي مفهوم کېدای شي، چې د خاصو میمونو (لکه Dogecoin)، د شهرت شخصیتونو (لکه Coinye)، یا د پمپ-او-ډمپ سکیمونو ( لکه BitConnect) پر اساس جوړې شوي دي. خو دا اصطلاح د کریپټو اسعارو د لاسرسي اسانه کولو لپاره هم کارول کیږي.

د دودیزو کریپټو اسعارو برخلاف، چې ځانګړي کارونې یا تخنیکي بنسټونه لري، میم کوینونه معمولاً داخلي ارزښت نه لري، او د ټولنې د شوق ‌راپارونې او سوشیال میډیا پر حرکت باندې تکیه کوي. د قیمت ناڅاپي لوړوالی د وایرل کېدو شهرت یا د FOMO له امله د نویو پانګوالو د راتګ له کبله رامنځته کیږي. خو دا وده معمولاً پایداره نه وي، ځکه چې قیمت د نویو خریدارانو دوامداره جریان ته اړتیا لري. کله چې علاقه کمیږي یا پانګونه ورو کیږي، میم کوینونه معمولاً سخت سقوط تجربه کوي، ځکه چې د مارکیټ ‌کپ ملاتړ لپاره هېڅ اساسي ارزښت نشته، لکه څنګه چېPonzi  سکیمونه د نوي پانګې راتګ ته اړتیا لري.

میم کوین اصطلاح معمولاً د تحقیر په ډول کارول کیږي، ترڅو د دې کریپټو اسعارو ارزښت یا فعالیت د مشهورو ډیجیټل شتمنیو سره پرتله کړي. منتقدین دا اسعار بې ‌ارزښته بولي، ځکه چې د مشهورو کریپټو پروژو په پرتله پایدار تخنیکي بنسټ نه لري. خو پلویان یې استدلال کوي چې ځینې میم کوینونه د ټولنیز ارزښت او لوړ مارکیټ ‌کپ ترلاسه کولو توان لري.

## تاریخچه
د ۲۰۱۳ کال په پای کې،Dogecoin  خپور شو، چې د "Doge" میم پر بنسټ د سافټویر انجنیرانو له خوا د طنز په توګه جوړ شوی و. دې کار د نورو میم کوینونو د ایجاد لپاره لاره پرانیستله. د ۲۰۲۱ کال تر اکټوبر پورې، ۱۲۴ میم کوینونه په دوران کې وو، چې په دې کې د پام وړ بیلګې یې عبارت دي لهDogecoin  او  Shiba Inuڅخه.

در اوایل سال ۲۰۲۱، کمیسیون بورس و اوراق بهادار تایلند میم‌ کوین‌ها را به عنوان بخشی از سرکوب اجناس دیجیتالی با "هدف یا محتوای نامشخص" ممنوع کرد. در اواخر سال ۲۰۲۱، تبلیغات مربوط به میم‌ کوین فلاکی اینو در لندن باعث تحقیقات پیرامون تبلیغ این میم‌ کوین شد، زیرا از نظر اداره استانداردهای تبلیغاتی بریتانیا (ASA) یک محصول مالی غیرقانونی محسوب می‌ شد.

د ۲۰۲۱ کال په پیل کې، د تایلنډ د امنیت او تبادلې کمیسیون (SEC) د "واضح هدف یا محتوا نه لرونکو" ډیجیټل شتمنیو پر ضد د سخت اقداماتو د یوې برخې په توګه میم کوینونه منع کړل. د ۲۰۲۱ کال په پای کې، د Floki Inu میم کوین اعلانونه په لندن کې د تحقیقاتو لامل شول. د برتانیا د اعلانونو د معیارونو ادارې (ASA) دا میم کوین د نه تنظیم شوي مالي محصول په توګه وټاکه.

میم کوینونو په ۲۰۲۱ او ۲۰۲۲ کلونو کې هغه مهال د پام وړ شهرت ترلاسه کړ، کله چېElon Musk  د Dogecoin ملاتړ وکړ، چې یو له لومړیو میم کوینونو ګڼل کیږي. ایلان ماسک د Dogecoin په اړه څو ټویټونه وکړل، چې پکې یې یادونه وکړه چې د Tesla برند سوداګریز توکي د Dogecoin په واسطه اخیستل کېدای شي. مخکښ پانګوالو ماسک باندې دعوه ورکړه، او ادعا یې وکړه چې هغه Dogecoin د غیر راجستر شوي امنیت په توګه کارولی، ترڅو هغه د یوه اهرمي پلان په توګه پرمخ بوځي.

میم کوینونه د ۲۰۲۴ کال د امریکا د ولسمشرۍ ټاکنو کې د ډونالډ ټرمپ له بریا وروسته بیا شهرت ترلاسه کړ. یوه بېلګه یې Fartcoin دی، چې ارزښت یې لنډمهاله له $۲ میلیاردو څخه پورته شو. ټرمپ په خپله د $Trump میم کوین د خپلې دویمې لوړې له مراسمو درې ورځې مخکې خپور کړ.

د ۲۰۲۵ کال په پیل کې د میم کوینونو تبادله د پام وړ شهرت ترلاسه کړ، خو هکرانو د تایید شویو حکومتي X حسابونو هک کولو ته مخه کړه. د کیوبا حکومت، د مالیزیا پخواني صدراعظم Mahathir Mohamad او د بیهار د اوبو د سرچینو د ادارې حسابونه هک شول، ترڅو د "CUBA" او "MALAYSIA" جعلي میم کوینونه تبلیغ کړي. د CUBA حجم له $۱۵۸.۷ میلیونه څخه $۴.۳ میلیونه ته راښکته شو او د MALAYSIA rug pull د $۱.۷ میلیونه پانګه له منځه یووړه. د کاتولیک خبري آژانس او د آلمان ولسمشر Frank-Walter Steinmeier حسابونه هم هک شول، ترڅو د مختلفو شخصیتونو په نوم جعلي توکنونه تبلیغ کړي.

د مرکزي افریقا جمهوریت ولسمشر Faustin-Archange Touadéra د ۲۰۲۵ کال په فبروري کې د ملي میم کوین $CAR  اعلان وکړ. د $CAR پروژې له پرانیستلو وروسته د هغه د X اکاونټ تعلیق شوه، ځکه چې د اعلان ویډیو مخکې د deepfake په توګه نښه شوې وه. سره له دې چې Touadéra د خپل تایید شوي X حساب له لارې دوامداره تبلیغ وکړ، د $CAR ارزښت د فبروري په ۱۱مه، یوازې یوه ورځ وروسته له تبادلې، ۹۵٪ راښکته شو. 

د ۲۰۲۵ کال د اپریل په ۱۵مه، د برتانیا د حکومت وزیر Lucy Powell تایید شوی X اکاونټ هک شو، ترڅو جعلي "House of Commons"  کریپټو اسعاري ($HCC) تبلیغ کړي. هکرانو د House of Commons لوگو لرونکي حذف شوي پوسټونه کارولي، ترڅو دا کوین "د ټولنې پرمخ وړل شوی ډیجیټل اسعارو" په توګه معرفي کړي.

## غبرګونونه
میم کوینونه د ۲۰۲۲ کال د NFT بازار د ګومان کولو له جنون او سقوط سره پرتله شوي. امریکایي پانګوال David Einhorn  وویل: "موږ د ‘Fartcoin’ د بازار دورې ته رسیدلي یو ... پرته له سوداګرۍ او اټکل، دا هیڅ واضح هدف نه لري او هیڅ اړتیا نه پوره کوي چې بل ځای نه وي حل شوې". د ۲۰۲۵ کال د جنورۍ په میاشت کې، د دریو امریکایي شتمنیو مدیرانو له ټرمپ او ایلان ماسک سره تړلي میم کوینونو ته د پانګونې لپاره د ETFs پیلولو ته چمتو شول، چې Financial Times  دا "د قمار په څیر اټکل" بللی. په فبروري کې، له ۷۰۰ څخه زیات جعلي او سپم کوینونه د ټرمپ ډیجیټل والټ ته واستول شول، دا هغه خلک و چې غوښتل یې ټرمپ ته دا تاثر ورکړي چې هغه یې ملاتړ کوي.

## نوموتي میم کوینونه
په دغه لیکلړ کې هغه میم کوینونه شامل دي چې د پام وړ رسنیز پوښښ یې تر لاسه کړی:

* Dogecoin - په ۲۰۱۴ کال کې د طنز په توګه رامنځته شو، خو ایلان ماسک په ۲۰۲۱ کال کې ترې ملاتړ پیل کړ، چې پایله یې د بازار ارزښت $۶۲ ملیارد ته لوړیدل و، دا یې د ۱۰ لویو کریپټو اسعارو څخه یو جوړ کړ. ماسک د Dogecoin په اړه څو مشهور ټویټونه وکړل، لکه:  *"Dogecoin د خلکو کریپټو دی"*او *"یوازې Doge"*.  د ۲۰۲۴ کال په نومبر کې، ډونالډ ټرمپ اعلان وکړ چې ایلان ماسک او Vivek Ramaswamy به د حکومت د موثریت نوی ریاست (DOGE) رهبري کړي.
* PNUT - د Peanut  په نوم یوه یتیمه غوزنکه، چې د نیویارک چارواکو له خوا له منځه یووړل شوه، د دې پیښې له امله دPNUT  میم کوین جوړ شو، چې د $۱.۲ میلیاررد دوران ارزښت ته ورسید.
* PEPE-  د Pepe the Frog  کامیډي کرکټر ته اشاره لري، چې د Matt Furie له خوا رامنځته شوی و. د PEPE  مارکیټ ‌کپ $۸.۲ میلیاررد ډالرو ته رسیدلی.
* BONK - د FTX تبادلې د سقوط وروسته جوړ شو، چې د Solana بلاک‌چین د اعتماد بیا رغولو هدف لري. مارکیټ‌ کپ یې $۳ میلیارد ډالرو ته رسیدلی.
* $HAWK – چې د Haliey Welch  له خوا خپور شوی دا کوین د ۲۰۲۴ کال دسمبر کې خپور کړ، د هغه د "hawk tuah"  وایرل شوي میم پر بنسټ. قیمت یې له $۴۹۰ میلیونه څخه $۲۵ میلیونه ته راښکته شو، ځکه چې هغه د "pump-and-dump" سکیم، "rug pull"  او داخلي تجارت باندې تورن شو.

* Fartcoin - یو میم کوین دی چې مارکیټ ‌کپ یې $۲.۵ میلیارد ته رسیدلی.
* Trump- دا کوین د ډونالډ ټرمپ دویمې ولسمشرۍ لوړې له مراسمو درې ورځې مخکې اعلان شو. د بازار ارزښت یې یوه ورځ وروسته $۲۷ میلیارد ته ورسید، چې د ټرمپ شرکتونو $۲۰ میلیارد ملکیت یې درلود. د ۲۰۲۵ کال په فبروري میاشت کې، د کوین قیمت سقوط وکړ، چې پانګوالو مجموعاً $۲ میلیارد زیان وکړ.

* $Melania – میلانیا ټرمپ دا کوین د ۲۰۲۵ کال د جنورۍ په ۱۹ خپور کړ. د دې کوین ارزښت د فبروري تر ۶ پورې ۹۰٪ کم شوی و.
* $CAR - د مرکزي افریقا جمهوریت ولسمشر Faustin-Archange Touadera دا کوین د ۲۰۲۵ کال د فبروري په ۱۰ د هیواد رسمي میم کوین په توګه اعلان کړ، د "ملي پراختیا تجربوي پروژه" په توګه.
* $LIBRA - د ارجنټاین ولسمشر Javier Milei دا کوین د ۲۰۲۵ کال د فبروري په ۱۴مه "ارجنټایني اقتصاد ته د ودې هڅونه، د کوچنیو شرکتونو تمویل" په هدف سره اعلان کړ. د Milei له ملاتړ وروسته، قیمت یې ناڅاپه لوړ شو، خو بېرته یې سخت سقوط وکړ. دغه اعلان سیاسي لانجې راپورته کړې، چې د قانوني سرغړونو تحقیقات یې پیل کړل.

## سرچينې